বেঙ্গলটুডে প্রতিনিধি, ঢাকাঃ ইংরেজি দৈনিক ডেইলি অবজারভারের নির্বাহী সম্পাদক আনিস আহেমদ (অপু) আর নেই। ২রা জুলাই সোমবার সকাল সাড়ে ৮ টায় রাজধানীর মোহাম্মদপুর মোহাম্মদিয়া হাউজিংয়ের নিজ বাসায় তিনি মৃত্যুবরণ করেন। মৃত্যুকালে তার বয়স হয়েছিল ৬৫ বছর। তিনি বার্ধক্যজনিত বিভিন্ন রোগব্যাধিতে ভুগছিলেন। ব্রাহ্মণবাড়িয়া জেলার নবীনগর থানার শাহবাজপুর গ্রামের আবু তাহের মাস্টারের প্রথম ছেলে ছিলেন আনিস আহেমদ। শ্যামগ্রাম মোহিনী কিশোর উচ্চ বিদ্যালয়, ঢাকা কলেজ ও ঢাকা বিশ্ববিদ্যালয়ের রাষ্ট্রবিজ্ঞান থেকে পড়াশুনা শেষে সাংবাদিকতা শুরু করেন তিনি। আনিস আহেমদ আন্তর্জাতিক সংবাদ সংস্থা রয়টার্সের বাংলাদেশ ব্যুরো প্রধান, বাংলাদেশ সংবাদ সংস্থা (বাসস) ও ডেইলি অবজারভারে কর্মরত…